《司马丈乞身未允闻已南归集杜遥寄》
明代·唐伯元

想见归怀尚百忧，何时更得曲江游。十年戎马暗南国，万里烽烟接素秋。

可念此公怀直道，焉知李广未封侯。杖藜叹世者谁子，天入沧浪一钓舟。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。